Mario Scelba
Mario Scelba (Caltagirone, 5. rujna 1901. — Rim, 29. listopada 1991.), bio je talijanski demokršćanski političar i premijer Italije od 10. veljače 1954.  do 22. lipnja 1955. i predsjedavajući Europskog parlamenta od 1969. do 1971.

Životopis 
Mario Scelba studirao je pravo u Rimu. Pristupio je katoličkoj pučkoj stranci "Partito Popolare Italiano (1919)" koju je vodio Luigi Sturzo. U stranci je obnašao različite dužnosti a između ostalog bio je tajnik. Nakon što su fašisti zabranili rad stranke, zapošljava se kao pravnik.

Politika 
Od početka Drugog svjetskog rata, Scelba je bio u kontaktu s Alcideom De Gasperiom i Giovanniem Gronchiem, razmijenjujući mišljenja o ponovnom osnivanju jedne talijanske pučke stranke. U lipnju 1944. postao je član stranke Kršćanska Demokracija (Democrazia Cristiana), a 1945. izabran je u narodno vijeće.

Scelba je nekoliko puta bio ministar unutarnjih poslova, između ostalog, od 1947. do 1952., 1952. do 1953., od 1954. do 1955. i ponovo od 1960. do 1962. Od 1954. do 1955. obnašao je dužnost talijanskog premijera. Kasnije je izabran sa senatora.

Literatura 
 Elena Aga-Rossi - Victor Zaslavsky, Togliatti e Stalin. Il PCI e la politica estera staliniana negli archivi di Mosca,  Bologna, Il Mulino, 2007. 
 Pier Luigi Ballini, Mario Scelba. Contributi per una biografia, Soveria Mannelli, Rubettino, 2006.
 Nico Perrone, De Gasperi e l'America, Palermo, Sellerio, 1995,

Vanjske poveznice 

Premijeri Italije
Italijanski političari